
DR 30.11.2004 59 
 
dan ada banyak pihak yang tidak berpuas hati.  Mereka marah kerana  ada pihak yang 
membuka kelas ini sambil lewa.  Di masa yang sama mereka mempunyai perniagaan 
yang lain. Kelas MLVK  hanya untuk mereka mengambil peluang untuk mendapatkan 
wang Tabung Pembangunan Kemahiran yang juga dikendalikan oleh KSM, ringkas 
bagi  Kementerian Sumber Manusia.   

Tuan Pengerusi, akibat terlalu banyak MLVK yang ditubuhkan ini pengawalan 
yang tidak terlaksana oleh pihak pengurusan MLVK dan pengurusan MLVK itu sendiri 
yang tidak memberatkan syllabus menyebabkan student dengan izin lari.  Di masa yang 
sama bebanan hutang yang banyak bagi membiayai peralatan mengajar, sewa premis 
dan gaji tenaga pengajar yang tertunggak serta pengurusan pendaftaran pelajar yang 
tidak lengkap. 

Ini menyebabkan kelas-kelas berkenaan terpaksa ditutup. Itu belum lagi 
membicarakan soal pilih kasih di dalam pinjaman  untuk belajar yang dikendalikan oleh 
Tabung Pembangunan Kemahiran, tuntutan bayaran pinjaman daripada pelajar dan 
masalah-masalah birokrasi yang dikendalikan oleh Tabung Pembangunan Kemahiran.  
Akhirnya kelas-kelas MLVK terpaksa gulung tikar dan kebanyakan mereka yang 
menjadi mangsa ini adalah golongan bumiputera.  

Tuan Pengerusi, sebagai wakil rakyat saya amat sedih dan dukacita dengan 
apa yang berlaku.  Oleh itu, saya ingin bertanya dengan senario berkenaan bagaimana 
boleh berlaku.  Jika benar apakah tindakan KSM, di samping itu saya difahamkan 
bahawa pihak atasan KSM telah menyenaraikan hanya kelas-kelas MLVK tertentu 
sahaja yang wajar dibuat bayaran oleh pihak Tabung Pembangunan Kemahiran.  
Justeru apa akan terjadi dengan kelas-kelas lain di seluruh negara.  Seperti laporan 
akhbar yang dikeluarkan oleh Prof. Dr. Ismail dari Twintech University.  Beliau 
menegaskan  bahawa perniagaan ini melibatkan pusingan modal tahunan yang besar  
sehingga RM1.9 bilion.  

Jika benar dakwaan tersebut saya merayu  agar pihak  Kementerian Sumber 
Manusia (KSM) menentukan mereka yang benar-benar layak dan kelas yang sesuai 
sahaja dibenarkan beroperasi.  Tuan Pengerusi, saya ingin menyentuh sedikit 
berhubung dengan guna tenaga pekerja asing yang semakin bertambah ke negara kita 
ini.  Kita amat memahami masalah yang timbul oleh kerana kurangnya tenaga mahir di 
kalangan rakyat tempatan. Bahkan saya pernah mendengar rungutan, penjelasan oleh 
Menteri berkenaan, betapa menjelang tahun 2010, kita mungkin menghadapi masalah 
sosial sekiranya bilangan pekerja asing ini bertambah kepada lima juta orang.  Bahkan 
menteri berkenaan walaupun dipandang rendah oleh pihak pembangkang tentang 
usaha yang dibuat oleh kementerian di mana beliau cuba mendapatkan pekerja-pekerja 
mahir, skilled workers, dengan izin, daripada sebuah negara Uzbekistan kerana 
pekerja-pekerja di sana mendapat gaji yang amat murah, sekitar USD25 ataupun 
USD50. 

 Tetapi agak malang apabila mereka ini mendapat tawaran untuk keluar 
daripada negara mereka, mereka membuat satu demand, dengan izin, menuntut gaji 
sebanyak USD2 ribu, kononnya di negara seperti Korea, para pekerja dibayar 
sebanyak itu.  Jadi, inilah keadaan yang mungkin kita hadapi kalau kita terlalu 
bergantung kepada pekerja-pekerja asing.  Oleh demikian, saya ingin bertanya kepada 
pihak kementerian:  Berapa lama lagikah kita akan bertahan dan bergantung kepada 
pekerja-pekerja asing ini?  Apakah langkah perancangan yang akan kita buat untuk 
melatih tenaga-tenaga di kalangan rakyat tempatan yang juga saya percaya 
berkebolehan kalau kita memberi penekanan, tumpuan dan perhatian yang 
sepenuhnya?  

 Maka sebab itulah saya berulang kali merayu seluruh tenaga pegawai tinggi 
kementerian untuk bersama-sama berada di Parlimen ini kerana ini adalah merupakan 
satu institusi yang paling tinggi dan berdaulat dalam kita menentukan arah tuju negara 
ini.  Kalau runtuh Parlimen ini, runtuhlah perjalanan kita, tempanglah pergerakan kita 
kerana di sinilah kita menggubal segala dasar, peraturan dan undang-undang.  Sebab 
itu saya merayu agar dilihat supaya Ahli-ahli Parlimen ini bukanlah suatu kumpulan 
yang kecil, kumpulan yang dianggap sebagai rubber stamp, hanya untuk menentukan 
segala rang undang-undang dan dasar itu diterima pakai tanpa kami sendiri membuat 
kerja rumah, rujukan, research walaupun kami kadangkala susah juga untuk mendapat 
kerjasama, sokongan walaupun itu hanyalah merupakan bilangan yang segelintir 
sedangkan kami memang mendapat sokongan daripada pegawai-pegawai kerajaan  
yang lain.   



Tuan Pengerusi, akibat terlalu banyak MLVK yang ditubuhkan ini pengawalan yang tidak terlaksana oleh pihak pengurusan MLVK dan pengurusan MLVK itu sendiri yang tidak memberatkan syllabus menyebabkan student dengan izin lari. Di masa yang sama bebanan hutang yang banyak bagi membiayai peralatan mengajar, sewa premis dan gaji tenaga pengajar yang tertunggak serta pengurusan pendaftaran pelajar yang tidak lengkap. Ini menyebabkan kelas-kelas berkenaan terpaksa ditutup. Itu belum lagi membicarakan soal pilih kasih di dalam pinjaman untuk belajar yang dikendalikan oleh Tabung Pembangunan Kemahiran, tuntutan bayaran pinjaman daripada pelajar dan masalah-masalah birokrasi yang dikendalikan oleh Tabung Pembangunan Kemahiran. Akhirnya kelas-kelas MLVK terpaksa gulung tikar dan kebanyakan mereka yang menjadi mangsa ini adalah golongan bumiputera. Tuan Pengerusi, sebagai wakil rakyat saya amat sedih dan dukacita dengan apa yang berlaku. Oleh itu, saya ingin bertanya dengan senario berkenaan bagaimana boleh berlaku. Jika benar apakah tindakan KSM, di samping itu saya difahamkan bahawa pihak atasan KSM telah menyenaraikan hanya kelas-kelas MLVK tertentu sahaja yang wajar dibuat bayaran oleh pihak Tabung Pembangunan Kemahiran. Justeru apa akan terjadi dengan kelas-kelas lain di seluruh negara. Seperti laporan akhbar yang dikeluarkan oleh Prof. Dr. Ismail dari Twintech University. Beliau menegaskan bahawa perniagaan ini melibatkan pusingan modal tahunan yang besar sehingga RM1.9 bilion. Jika benar dakwaan tersebut saya merayu agar pihak Kementerian Sumber Manusia (KSM) menentukan mereka yang benar-benar layak dan kelas yang sesuai sahaja dibenarkan beroperasi. Tuan Pengerusi, saya ingin menyentuh sedikit berhubung dengan guna tenaga pekerja asing yang semakin bertambah ke negara kita ini. Kita amat memahami masalah yang timbul oleh kerana kurangnya tenaga mahir di kalangan rakyat tempatan. Bahkan saya pernah mendengar rungutan, penjelasan oleh Menteri berkenaan, betapa menjelang tahun 2010, kita mungkin menghadapi masalah sosial sekiranya bilangan pekerja asing ini bertambah kepada lima juta orang. Bahkan menteri berkenaan walaupun dipandang rendah oleh pihak pembangkang tentang usaha yang dibuat oleh kementerian di mana beliau cuba mendapatkan pekerja-pekerja mahir, skilled workers, dengan izin, daripada sebuah negara Uzbekistan kerana pekerja-pekerja di sana mendapat gaji yang amat murah, sekitar USD25 ataupun USD50. Tetapi agak malang apabila mereka ini mendapat tawaran untuk keluar daripada negara mereka, mereka membuat satu demand, dengan izin, menuntut gaji sebanyak USD2 ribu, kononnya di negara seperti Korea, para pekerja dibayar sebanyak itu. Jadi, inilah keadaan yang mungkin kita hadapi kalau kita terlalu bergantung kepada pekerja-pekerja asing. Oleh demikian, saya ingin bertanya kepada pihak kementerian: Berapa lama lagikah kita akan bertahan dan bergantung kepada pekerja-pekerja asing ini? Apakah langkah perancangan yang akan kita buat untuk melatih tenaga-tenaga di kalangan rakyat tempatan yang juga saya percaya berkebolehan kalau kita memberi penekanan, tumpuan dan perhatian yang sepenuhnya?. Maka sebab itulah saya berulang kali merayu seluruh tenaga pegawai tinggi kementerian untuk bersama-sama berada di Parlimen ini kerana ini adalah merupakan satu institusi yang paling tinggi dan berdaulat dalam kita menentukan arah tuju negara ini. Kalau runtuh Parlimen ini, runtuhlah perjalanan kita, tempanglah pergerakan kita kerana di sinilah kita menggubal segala dasar, peraturan dan undang-undang. Sebab itu saya merayu agar dilihat supaya Ahli-ahli Parlimen ini bukanlah suatu kumpulan yang kecil, kumpulan yang dianggap sebagai rubber stamp, hanya untuk menentukan segala rang undang-undang dan dasar itu diterima pakai tanpa kami sendiri membuat kerja rumah, rujukan, research walaupun kami kadangkala susah juga untuk mendapat kerjasama, sokongan walaupun itu hanyalah merupakan bilangan yang segelintir sedangkan kami memang mendapat sokongan daripada pegawai-pegawai kerajaan yang lain.